**8. A feladat a bolsevik ideológiához kapcsolódik.**

**Oldja meg a feladatokat a forrás és ismeretei segítségével!**

„A mai oroszországi helyzet sajátszerűsége az, hogy átmenet a forradalom első

szakaszából, amely a proletariátus kellő tudatosságának és szervezettségének

hiányában a burzsoázia kezébe adta a hatalmat, annak a második szakaszába, amely

a proletariátusnak a […] kezébe kell hogy adja a hatalmat. Ezt az átmenetet egyrészt

a legteljesebb legalitás jellemzi (Oroszország most a világ valamennyi hadviselő

országa közül a legszabadabb ország), másrészt az jellemzi, hogy a tömegekkel

szemben nem alkalmaznak erőszakot és végül, hogy ezek a tömegek a

kapitalistáknak, a béke és a szocializmus legádázabb ellenségeinek kormányával

szemben hiszékeny és nem öntudatos magatartást tanúsítanak […].” *(Részlet Lenin*

*áprilisi téziseiből)*

**a) Melyik évben írta Lenin a fenti sorokat?** (1 pont) …………………..

**b) Melyik két társadalmi réteg állt szemben egymással a korszakban Lenin nézetei**

**szerint?** (Elemenként 0,5 pont.)

………………………………………. ……………………………………….

**c) Nevezze meg azt az eseményt, amit Lenin a „forradalom második szakasza” kifejezés**

**alatt értett!** (1 pont)

………………………………………………………………………………………………….

**d) Nevezze meg azt a személyt, akire az alábbi állítás vonatkozik!** (1 pont)

Filozófus, akinek nevét egy 1848-ban megjelent kiáltvány tette ismertté. A részben általa

kidolgozott és róla elnevezett eszmerendszer szolgált a fenti forrás alapjául.

…………………………………………………….

Megoldás

**8. Bolsevik ideológia (Összesen 4 pont.)**

**a)** 1917 (1 pont)

**b)** burzsoázia (tőkések, kapitalisták); proletariátus (munkások) (Elemenként 0,5 pont,

összesen 1 pont.)

**c)** proletárforradalom */* bolsevik forradalom / bolsevik hatalomátvétel */* októberi forradalom */*

szocialista forradalom. *(A „forradalom” önmagában nem fogadható el.)* (1 pont)

**d)** Marx (1 pont)